มีอะไรกับแฟนแบบป้องกัน สวมถุงยางอนามัยตลอดทุกครั้ง มีวันที่10เมษา ประจำเดือนมา24แล้วก็หมดวันที่28 เมษา ตอนนี้27มิถุนาแล้วอะค่ะ ประจำเดือนยังไม่มาเลย ซื้อที่ตรวจครรภ์มาแล้ว3รอบ ก็คือตอน 28พฤษภา 30พฤษภา และ 11มิถุนา ผลก็คือไม่ท้อง แต่ประจำเดือนยังไม่มาซักที ไม่มา2เดือนแล้ว ยังไม่สบายใจเท่าไหร่ ต้องไปหาที่คลีนิคแบบ สวท. อะไรแบบนี้ได้ไหมคะ แล้วถ้าไปแล้วต้องบอกว่าอะไรคะ อยากอัลตราซาวด์กับตรวจเลือดดูค่ะ มีค่าใช้จ่ายประมาณเท่าไหร่ แล้วถ้าท้องแล้ว อายุ17ปีนี่ ขอยุติการตั้งครรภ์แบบไม่มีผู้ปกครองได้ไหมคะ ขอบสำหรับคำตอบล่วงหน้าค่ะ
สวัสดีค่ะ หากประจำเดือนได้มาแล้วในวันที่ 24-28 เม.ย. โดยมาในช่วงวันที่ที่ควรจะมา ก็แสดงว่าไม่ได้มีการตั้งครรภ์เกิดขึ้น จากการมีเพศสัมพันธ์ในวันที่ 10 เม.ย. ค่ะ และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ นอกจากนี้ หากได้ตรวจหาการตั้งครรภ์แล้วไม่พบ ก็ย่อมแสดงว่าไม่ได้มีการตั้งครรภ์เกิดขึ้น ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน หากไม่มานานเกิน 3 เดือน ก็ควรไปพบแพทย์เพื่อหาสาเหตุอื่นๆ เช่น มีภาวะไทรอยด์ฮอร์โมนผิดปกติ มีภาวะถุงน้ำจำนวนมากในรังไข่ มีพังผืดในมดลูก เป็นต้นแต่หากยังคงกังวลใจ ว่าจะมีการตั้งครรภ์หรือไม่ ก็อาจไปตรวจที่คลินิกหรือโรงพยาบาลซ้ำอีก โดยแจ้งอาการว่ามีอาการขาดประจำเดือนค่ะ ทั้งนี้ ไม่ควรกังวลใจไปล่วงหน้าก่อนค่ะ จากที่เล่ามา ก็ไม่น่ามีการตั้งครรภ์เกิดขึ้นนะคะ